钦定古今图书集成/明伦汇编/闺媛典/第094卷 > 王永命妻周氏
## 钦定古今图书集成/明伦汇编/闺媛典/第094卷 > 王永命妻周氏

按：《明外史列女传》：“周氏，登州人，王永命妻，都督遇吉
兄女，幼通《孝经》。”《列女传》：“永命家新城，游学登州，娶焉。
崇祯五年，叛将耿仲明、李九成等据城反，纵兵淫掠，
一小校将迫辱之，氏绐之去，即投缳死。明日，贼至，怒
其诳己，支解之。事平，永命侦贼所在，击斩之，以其首
祭墓。永命祖好智，勇力绝伦，为毛文龙部将。文龙死”，
失官家居。久之，从遇吉于宁武。李自成来犯，自请为
先锋，力战陷城死。